**Eksamensspørgsmål, Samfundsfag C**

**Himmelev Gymnasium 2024**

**Tema: Økonomi og velfærd i Danmark**

**Forløb: Økonomi og velfærd**

1. Redegør *kort* for de tre velfærdsmodeller.
2. Forklar, med inddragelse af bilag 1, 2 og 3, hvilke udfordringer den danske velfærdsmodel står overfor.
3. Diskutér, med inddragelse af bilagene, forskellige løsninger for, hvordan man kan sikre den danske velfærdsmodels fremtid.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Bilag 1:** (Uddrag) **”Kommunernes Landsforenings (KL) Beretning 2023 – Nye Veje Til Fælles Velfærd”**, 8. marts 2024, Skrevet af formand i KL, Martin Damm (Borgmester i Kalundborg og medlem af Venstre) og Næstformand i KL, Jacob Bundsgaard (Borgmester i Aarhus og medlem af Socialdemokratiet).

**Bilag 2:** Statistik: **”Forventet udvikling i antallet af 80-årige frem mod 2030”**, fra ”Danskerne: Manglende arbejdskraft skal hellere løses af international arbejdskraft end pårørende”, Momentum, 21. okt. 2023.

**Bilag 3:** **Udvalgte statistikker om indvandrere og efterkommere**, fra Danmarks statistik 2024 og Det Nationale Integrationsbarometer 2023.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## Bilag 1

# ”Kommunernes Landsforenings (KL) Beretning 2023 – Nye Veje Til Fælles Velfærd”

Skrevet af formand i KL, Martin Damm (Borgmester i Kalundborg og medlem af Venstre) og

Næstformand i KL, Jacob Bundsgaard (Borgmester i Aarhus og medlem af Socialdemokratiet. (Uddrag). 08.03.2024.

**Fremtidens velfærd er under pres**

Vi har et fantastisk velfærdssamfund, og det skal vi værne om. Men vi mærker tydeligt i disse år, at

vi ikke blot kan forsætte som vi plejer. Vi må forny for at besvare. Vi må gå nye veje. Det handler

ikke kun om en presset økonomi men også om, hvordan vi sikrer nok medarbejdere til både det

offentlige og det private arbejdsmarked i årene fremover. Det handler om, at vi skal gentænke

velfærden, hvor nye roller for civilsamfundet, teknologi og kolleger fra udlandet er dele af

løsningen. […]

**Velfærdssamfundet står overfor store udfordringer**

Vi har i år sat fokus på de store strukturelle samfundsudfordringer, som det danske

velfærdssamfund står overfor. Hvis vi forsætter med at gøre tingene, som vi plejer, bliver

velfærden, som vi kender den, langsomt udhulet. Borgerne vil opleve, at samfundskontrakten

bliver brugt. Dem, som har råd, vil købe eller forsikre sig til ekstra velfærd, mens de øvrige må

nøjes. Og så hænger den danske velfærdsmodel ganske enkelt ikke sammen. At velfærden er

under pres, kan virke paradoksalt, når nu dansk økonomi er god, og danskernes velstand er

stigende. Men med den stigende velstand følger også en forventning til, hvilken velfærd der

leveres. Og når de offentlige udgifter og udviklingen i den private velstand gennem de sidste

mange år ikke er fulgtes ad, så opstår der et gab mellem mange borgeres forventninger og den

velfærd, kommunerne reelt kan levere.

**Flere og flere får brug for en i forvejen presset velfærd**

De næste 10 år er der udsigt til, at vi bliver mere end 140.000 flere ældre over 80 år. Store årgange

er til den tid trådt ud af arbejdsmarkedet, og der vil mangle titusindvis af medarbejdere til bl.a.

sundhed, pasning og pleje. En KL-analyse viser, at der i 2035 kommer til at mangle ca. 34.000

ansatte indenfor hjemmeplejen, hvis vi til den tid skal have samme serviceniveau som i dag. Men

manglen på arbejdskraft ses på hele arbejdsmarkedet. Og derfor bliver det langt fra let at skaffe

nok arbejdskraft til fx hjemmeplejen. […]

**Det specialiserede område udhuler det almene**

Velfærdssamfundet skal være der for de dårligst stillede. Men det skal også være der for

danskerne, som de er flest. Hvis det brede flertal ikke kan se et formål med at deltage i og bidrage

til fællesskabet, så bliver fællesskabet også ude af stand til at hjælp dem, der har det sværest. De

stadigt stigende udgifter til de specialiserede indsatser gør det sværere og sværere for

kommunerne at levere velfærd af høj kvalitet til det brede flertal. Det skaber en negativ spiral. For

når flere efterspørger specialiserede tilbud, fører det til at færre ressourcer til det almene, som så i

ringere grad kan rumme alle. Og så søger endnu flere over i det specialiserede område for at være

sikre på at kunne få den hjælp, de har brug for. KL har løbende rejst denne

udfordring i den offentlige debat bl.a. på folkeskoleområdet. Her viser en analyse lavet af KL, at

mere end hver fjerde krone i folkeskolen i 2023 blev brugt på de 6,5 % af eleverne, der går i

specialklasserne og specialskolerne.

## Bilag 2

Statistik: Forventet udvikling i antallet af 80-årige frem mod 2030



## Bilag 3

”**Udviklingen i andelen af indvandrere og efterkommere**”, Danmarks Statistik, opdateret 12. feb. 2024.



”**Andelen af 16-66-årige indvandrere og efterkommere med ikke-vestlig oprindelse på offentlig forsørgelse, fuldtidspersoner**”, Det Nationale Integrationsbarometer, Udlændinge og integrationsministeriet, 2023.



Stiplet blå farve: Personer med dansk oprindelse

Fuld blå farve: Indvandrere og efterkommere med ikke-vestlig oprindelse